  Майя Бывальцева Удмуртилэн калык участковоез луиз Можгаысь полицейской Денис Ходырев. 16-тӥ коньывуонэ Росси вожвылъяськонлэн финалистэз понна кура сётон йылпумъяськиз, ивортэ Удмуртиысь кунпуш ужъёсъя министерстволэн пресс-службаез. Денис Ходырев 333 кура люказ. Ӵапак со элькунмылэсь данзэ утёз «Народный участковый» конкурслэн йылпумъян люкетаз, кудӥз Москваын ортчоз. Тодэ вайытом, улосвыл люкетлэн финалаз потӥзы Сарапулысь Алексей Поварёнкин, Глазовысь Рустам Абашев, Можгаысь Денис Ходырев, Эграысь Евгений Колотов но Уваысь Сергей Семакин. Элькунын улӥсьёс соосын матысьгес тодматскыны быгатӥзы Удмуртиысь кунпуш ужъёсъя министерстволэн сайтаз интыям анкетаоссы пыр. Тегъёс: Мерлык МВД Можга Удмуртия участковойёс  